《买陂塘》
南北朝·袁淑

恋山眉、一痕斜照，萧萧红妒枫桕。西风小飐鸥波冷，青鬓几人吹皱。

招素友、便软踏香莎，选胜联吟袖。蓼花汀口。认水瑟玻璃，天低菡萏，清景肯辜负。

园林好，指点双湖依旧。凭阑几度回首。秋心暗逐溪烟袅，省识吟魂孤否。

休僝僽，算临水登山，此恨年年有。莓苔坐久。蓦菰黑沉云，柳黄搀暝，凉入采菱手。

作者简介：（408—453）南朝宋陈郡阳夏人，字阳源。袁湛侄。博涉多通，好属文，不为章句之学。为彭城王刘义康司徒祭酒。宋文帝元嘉中，累迁尚书吏部郎，太子左卫率。太子刘劭将弑文帝，淑不从，被害。